《白水丹丘》
明代·刘维嵩

节序偏惊大火流，金风瑟瑟桂丛秋。关山是处闻砧杵，河汉遥瞻望斗牛。

丹鼎九还云漠漠，飞泉千尺日悠悠。划然长啸浮山外，一曲清歌万籁收。

作者简介：刘维嵩，字镇中。增城人。明世宗嘉靖三十七年（一五五八）举人，明穆宗隆庆二年（一五六八）进士。官大理寺评事。清康熙《增城县志》卷八有传。